Kamu bisa jelasin ke aku soal Love, Simon dalam bahasa jawa?

Love, Simon nggih punika filem drama komedi Amérikah Sarékat ingkang kababar ing taun 2018. Filem punika dipunarahaken déning Greg Berlanti, adhedhasar saking skénario ingkang kaanggit déning Isaac Aptaker lan Elizabeth Berger, dipunangkat saking novel Simon vs. Homo Sapiens Agenda anggitanipun Becky Albertalli. Wondéné para juru paraga ingkang kapracaya maragani filem punika antawisipun Nick Robinson, Josh Duhamel, lan Jennifer Garner. Filem punika nyariyosaken babagan Simon Spier, nèm-nèman priya, taksih sekolah SMA, ingkang tansah ngurung dhiri. Pungkasanipun kapeksa piyambakipun ngumpetaken idhèntitas saking rencang-rencang ugi sagung kaluwarginipun, sinambi ngupados nemokaken idhèntitas rencang sekolahipun ingkang mboten dipunmangertosi, ketaman asmara dhumateng Simon miyos dunia maya.

Love, Simon kaping pisan kagiyaraken wonten adicara Festival Film Mardi Gras surya 27 Februari 2018 lan dipunbabar kagem sagung pamirsa Amérikah Sarékat ing surya 16 Maret 2018 déning 20th Century Fox. Para juru kritik sami ngalembana dhumateng filem punika amargi "karakter ingkang saé, maneka lan cariyos ingkang mboten didamel-damel", nggambaraken minangka "klasik instan" ingkang "lembut lan manis".